**Návrh**

**Všeobecne záväzne nariadenie obce Ochodnica č. 2 /2022,**

**ktorým sa mení Všeobecne záväzné nariadenie obce Ochodnica č. 1/2013**

***o miestnych daniach***

***a o miestnom poplatku za komunálne odpady a drobné stavebné odpady***

**na území obce Ochodnica**

Obecné zastupiteľstvo v Ochodnici v zmysle § 6 zákona SNR č.369/90 Zb. o obecnom zriadení v znení neskorších predpisov a v zmysle zákona   č. 582/2004 Z. z. o miestnych daniach a miestnom poplatku za komunálne odpady a drobné stavebné odpady /ďalej len „zákon o miestnych daniach/ v znení neskorších predpisov sa uznieslo na tomto všeobecne záväznom nariadení.

***I. časť***

***Úvodné ustanovenia***

**§ 1**

1. Toto všeobecne záväzné nariadenie (ďalej len „VZN“) upravuje podrobne podmienky ukladania miestnych daní a miestneho poplatku za komunálne odpady a  drobné stavebné odpady (ďalej len „miestne dane a miestny poplatok“) na území obce Ochodnica.
2. Obec Ochodnica na svojom území ukladá tieto miestne dane:
	1. daň z nehnuteľností,
	2. daň za psa,
	3. daň za užívanie verejného priestranstva,
	4. daň za ubytovanie,
	5. daň za predajné automaty,
	6. daň za nevýherné hracie prístroje
3. Obec Ochodnica na svojom území ukladá miestny poplatok za komunálne odpady a drobné stavebné odpady.
4. Zdaňovacím obdobím miestnych daní a to dane z nehnuteľností, dane za psa, dane za predajné automaty, dane za nevýherné hracie prístroje a dane za jadrové zariadenie je kalendárny rok.

II. časť

***Miestne dane***

**Daň z nehnuteľností**

**§ 2**

###### Daň z nehnuteľností zahŕňa:

1. daň z pozemkov,
2. daň zo stavieb,
3. daň z bytov a z nebytových priestorov v bytovom dome (ďalej len „daň z bytov“).

**§ 3**

#### **Daň z pozemkov**

* 1. Daňovníkom dane z pozemkov sú osoby uvedené v ustanovení § 5 zák. č. 582/2004 Z. z. o miestnych daniach a miestnom poplatku za komunálne odpady a drobné stavebné odpady (ďalej len „zákon o miestnych daniach“).
	2. Predmetom dane z pozemkov sú pozemky na území obce Ochodnica v členení podľa § 6 ods. 1 až 7 zákona o miestnych daniach.
	3. **Hodnota pozemkov** na území obce Ochodnica v členení podľa ust. § 6 ods.1 zákona o miestnych daniach je nasledovná:
		1. orná pôda, chmeľnice, vinice, ovocné sady:

 **0,1566€/m 2**

hodnota je určená v prílohe č. 1 zákona o miestnych daniach

* + 1. trvalé trávne porasty:

 **0,0239€/m2**

hodnota je určená v prílohe č. 1 zákona o miestnych daniach

* + 1. záhrady:

**1,85€/m2**

hodnota je určená v prílohe č. 2 zákona o miestnych daniach

* + 1. lesné pozemky, na ktorých sú hospodárske lesy:

**0,14€/m2**

 hodnota je určená správcom dane v súlade s § 7 ods. 5 zákona

 o miestnych daniach

* + 1. rybníky s chovom rýb a ostatné hospodársky využívané vodné

 plochy:

**0,86€/m2**

 hodnota je určená správcom dane v súlade s § 7 ods. 5 zákona o miestnych daniach

* + 1. zastavané plochy a nádvoria:

**1,85€/m2**

hodnota je určená v prílohe č. 2 zákona o miestnych daniach

* + 1. stavebné pozemky:

**18,58€/m2**

 hodnota je určená v prílohe č. 2 zákona o miestnych daniach

* + 1. ostatné plochy okrem stavebných pozemkov:

**1,85€/m2**

 hodnota je určená v prílohe č. 2 zákona o miestnych daniach.

1. Spôsob výpočtu základu dane z pozemkov vyplýva z  ustanovení § 7 zákona o miestnych daniach a je určená vynásobením výmery pozemkov v m2 a hodnoty pozemkov.
2. Správca dane určuje v súlade s ust. § 8 ods. 2 zákona o miestnych daniach **ročnú sadzbu dane z pozemkov** pre jednotlivé druhy pozemkov (podľa § 6 zákona o miestnych daniach) nasledovne:
	1. orná pôda, chmeľnice, vinice, ovocné sady:

**0,40%**

* 1. trvalé trávne porasty:

**0,40%**

* 1. záhrady

**0,40%**

* 1. lesné pozemky, na ktorých sú hospodárske lesy:

 **0,30% znalecký posudok**

* 1. rybníky s chovom rýb a ostatné hospodárske využívané vodné plochy:

**0,30%**

* 1. zastavané plochy a nádvoria:

**0,40%**

* 1. stavebné pozemky:

**0,55%**

* 1. ostatné plochy okrem stavebných pozemkov:

**0,40%**

1. Daň z pozemkov sa vypočíta ako súčin základu dane a ročnej sadzby dane z pozemkov.

**§ 4**

#### **Daň zo stavieb**

1. Daňovníkom dane zo stavieb sú osoby uvedené v ust. § 9 zákona o miestnych daniach.
2. Predmetom dane zo stavieb sú stavby na území obce Ochodnica, ktoré majú jedno alebo viac nadzemných podlaží alebo podzemných podlaží spojené so zemou pevným základom v členení podľa ust.§ 10 ods. 1 zákona o miestnych daniach. Na daňovú povinnosť nemá vplyv skutočnosť, že sa stavba prestala užívať.
3. Základom dane zo stavieb je výmera zastavanej plochy v m2. Zastavanou plochou sa rozumie pôdorys stavby na úrovni najrozsiahlejšej nadzemnej časti stavby, pričom sa do zastavanej plochy nezapočítava prečnievajúca časť strešnej konštrukcie stavby.
4. Správca dane určuje v súlade s ust. § 12 ods. 2 zákona o miestnych daniach **ročnú sadzbu dane zo stavieb** v obci v eurách za každý aj začatý m2 zastavanej plochy nasledovne:
5. stavby na bývanie a drobné stavby, ktoré majú doplnkovú funkciu pre hlavnú stavbu:

**0,10€**

1. stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu:

**0,10€**

1. stavby rekreačných a záhradkárskych chát a domčekov na individuálnu rekreáciu:

**0,23€**

1. samostatne stojace garáže a samostatné stavby hromadných garáží a stavby určené alebo používané na tieto účely, postavené mimo bytových domov:

**0,20€**

1. priemyselné stavby,  stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu:

**0,37€**

1. stavby na ostatné podnikanie a zárobkovú činnosť, skladovanie a administratívu súvisiacu s ostatným podnikaním a so zárobkovou činnosťou:

**0,76€**

1. ostatné stavby neuvedené v písmene a) až f):

**0,10€**

1. Správca dane určuje v súlade s ust. § 12 ods.3 zákona o miestnych daniach pri viacpodlažných stavbách príplatok za každé ďalšie podlažie okrem prvého nadzemného podlažia vo výške:

**0,14€**

1. Daň zo stavieb sa vypočíta podľa § 12a zákona o miestnych daniach.

**§ 5**

#### **Daň z bytov**

1. Daňovníkmi dane z bytov sú tí, ktorí sú uvedení v ustanovení § 13 zákona o miestnych daniach.
2. Predmetom dane z bytov sú byty a nebytové priestory v bytovom dome na území obce Ochodnica, v ktorom aspoň jeden byt alebo nebytový priestor nadobudli do vlastníctva fyzické osoby alebo právnické osoby.
3. Základom dane z bytov je výmera podlahovej plochy bytu alebo nebytového priestoru v m2.
4. Správca dane určuje v súlade s ust. § 16 ods. 2 ročnú sadzbu dane z bytov v obci Ochodnica v eurách za každý aj začatý m2 podlahovej plochy bytu vo výške:

**0,10€**

1. Správca dane určuje v súlade s ust. § 16 ods.3 **ročnú sadzbu dane z bytov** v obci Ochodnica nasledovne:
	1. za každý aj začatý m2 plochy nebytového priestoru, ktoré sa využívajú na podnikanie a inú zárobkovú činnosť:

**0,33€**

* 1. za každý aj začatý m2 plochy nebytového priestoru, ktoré sa nevyužívajú na podnikanie a inú zárobkovú činnosť:

**0,043€**

**§ 6**

#### **Spoločné ustanovenia pre daň z nehnuteľností**

1. **Zníženie dane zo stavieb**:

V súlade s ust. § 17 ods.3 zákona o miestnych daniach podľa miestnych podmienok v obci Ochodnica znižujesprávca dane daň zo stavieb nasledovne:

* o **50 %** garáže vo vlastníctve občanov držiteľov preukazu občana s ťažkým zdravotným postihnutím, alebo držiteľov preukazu občana s ťažkým zdravotným postihnutím s potrebou sprievodcu, ktoré slúžia pre motorové vozidlo používané na ich dopravu.

- **o 50 %** rodinné domy vo vlastníctve občanov držiteľov preukazu občana

 s ťažkým zdravotným postihnutím, ktorý býva v rodinnom dome sám a je

 vlastníkom rodinného domu

1. **Oslobodenie** od dane:
	* 1. v súlade s ust. § 17 ods. 2 zákona o miestnych daniach s ohľadom na miestne podmienky v obci Ochodnica sa od dane z pozemkov **oslobodzujú** nasledovné **pozemky:**
			1. pozemky na ktorých sú cintoríny
	1. pozemky a stavby užívané školami a školskými zariadeniami
	2. pozemky a stavby športového zariadenia
	3. v súlade s ust. § 17 ods. 3 zákona o miestnych daniach s ohľadom na miestne podmienky v obci Ochodnica sa od dane zo stavieb **oslobodzujú** nasledovné**stavby**:
2. stavby slúžiace výhradne na vykonávanie náboženských obradov cirkvi /kostol a kaplnka/.
3. Obec Ochodnica stanovuje poštovné za vystavenie upomienky – výzvy podľa platného cenníka Slovenskej pošty.

**§ 7**

**Vznik a zánik daňovej povinnosti**

Daňová povinnosť vzniká 1. januára zdaňovacieho obdobia nasledujúceho po zdaňovacom období, v ktorom sa daňovník stal vlastníkom, správcom, nájomcom alebo užívateľom nehnuteľnosti, ktorá je predmetom dane a zaniká 31. decembra zdaňovacieho obdobia, v ktorom daňovníkovi zanikne vlastníctvo, správa, nájom alebo užívanie nehnuteľnosti.

 Ak sa daňovník stane vlastníkom, správcom, alebo užívateľom nehnuteľností 1. januára bežného zdaňovacieho obdobia, vzniká daňová povinnosť týmto dňom.

Na vyrubenie dane z nehnuteľností je stav k 1. januáru zdaňovacieho obdobia. Na zmeny skutočností rozhodujúcich pre daňovú povinnosť, ktoré nastanú v priebehu zdaňovacieho obdobia, sa neprihliada, pokiaľ zákon o miestnych daniach neustanovuje inak. V prípade nadobudnutia nehnuteľnosti vydražením v priebehu roka daňová povinnosť vzniká prvým dňom mesiaca nasledujúceho po dni, v ktorom sa vydražiteľ stal vlastníkom nehnuteľnosti alebo prvým dňom mesiaca nasledujúceho po dni schválenia príklepu súdom.

Fyzická osoba alebo právnická osoba v priebehu príslušného zdaňovacieho obdobia je povinná oznámiť správcovi dane skutočnosti rozhodujúce pre vznik alebo zánik daňovej povinnosti k dani z nehnuteľností a každú zmenu týchto skutočností do 30 dní odo dňa, nasledujúceho po dni, keď tieto skutočnosti alebo ich zmeny nastali.

Za zmeny skutočností rozhodujúcich na vyrubenie dane sa nepovažuje zmena sadzieb dane z nehnuteľností, zmena hodnoty pôdy alebo pozemku, zmena oslobodenia od dane z nehnuteľností alebo zmena zníženia dane z nehnuteľností, zmena vekovej hranice občanov a uplynutie lehôt na oslobodenie od dane z nehnuteľností podľa § 104 ods. 2 až 4 zákona o miestnych daniach.

**§ 8**

**Daňové priznanie**

Daňové priznanie k dani z nehnuteľností (ďalej len „priznanie“) je daňovník povinný podať príslušnému správcovi dane **31.januára** toho zdaňovacieho obdobia, v ktorom mu vznikla daňová povinnosť podľa stavu k 1. januáru zdaňovacieho obdobia, ak zákon o miestnych daniach neustanovuje inak a v ďalších zdaňovacích obdobiach do tohto termínu, len ak nastali zmeny skutočností rozhodujúcich na vyrubenie dane z nehnuteľností.

Daňovník, ktorý nadobudne nehnuteľnosť vydražením v priebehu zdaňovacieho obdobia, je povinný podať priznanie do 15 dní odo dňa vzniku daňovej povinnosti.

Ak je pozemok, stavba, byt a nebytový priestor v bytovom dome v spoluvlastníctve viacerých osôb, priznanie podá každá fyzická osoba alebo právnická osoba. Ak sa spoluvlastníci dohodnú, priznanie podá zástupca, ktorého dohodou určili spoluvlastníci, pričom túto skutočnosť musia písomne oznámiť správcovi dane pred uplynutím lehoty na podanie daňového priznania. To sa nevzťahuje na manželov, ktorí majú pozemok, stavbu, byt alebo nebytový priestor v bytovom dome v bezpodielovom spoluvlastníctve manželov; v tomto prípade priznanie podáva jeden z manželov.

Daňovník je povinný v priznaní uviesť všetky skutočnosti rozhodujúce na výpočet dane a daň si sám vypočítať. Ak priznanie podáva zástupca, ktorého dohodou určili spoluvlastníci, oslobodenie od dane alebo zníženie dane sa pri výpočte zohľadní u toho spoluvlastníka, ktorý spĺňa podmienku na oslobodenie od dane alebo zníženie dane.

Daňovník, ak ide o fyzickú osobu, je povinný uviesť v priznaní aj meno, priezvisko, titul, adresu trvalého pobytu, rodné číslo a ak ide o právnickú osobu alebo fyzickú osobu, ktorá je podnikateľom, je povinný uviesť aj obchodné meno alebo názov, identifikačné číslo a sídlo alebo miesto podnikania. Súčasne je daňovník povinný vyplniť všetky údaje podľa daňového priznania. Osobné údaje podľa tohto odseku sú chránené podľa osobitného predpisu.

**§ 9**

**Vyrubenie dane**

Daň z nehnuteľností vyrubuje správca dane každoročne podľa stavu k 1. januára príslušného zdaňovacieho obdobia. Pri nadobudnutí nehnuteľností v dražbe správca dane vyrubí pomernú časť dane vydražiteľovi začínajúc mesiacom nasledujúcom po dni, v ktorom nehnuteľnosť v dražbe nadobudol, až do konca príslušného zdaňovacieho obdobia.

Pri dohode spoluvlastníkov správca dane vyrubí daň tomu spoluvlastníkovi, ktorý na základe ich dohody podal priznanie podľa § 19 ods.2 zákona o miestnych daniach.

V prípade bezpodielového spoluvlastníctva manželov, tomu z manželov, ktorý podal priznanie.

Správca dane určuje, že daň **nižšiu ako 1 € nebude vyrubovať** ani vyberať.

**§ 10**

**Platenie dane**

Vyrubená daň je **splatná** nasledovne:

1. ak ročná daň vyrubená fyzickej osobe nepresahuje **165,96€** a právnickej osobe nepresahuje **663,88€** - je **splatná do 15 dní** odo dňa nadobudnutia právoplatnosti platobného výmeru,
2. ak ročná daň vyrubená fyzickej osobe presahuje **165,96€** a právnickej osobe presahuje **663,88€** - je splatná **v dvoch rovnakých splátkach**:
3. **50 % do 15 dní** odo dňa nadobudnutia právoplatnosti platobného výmeru
4. **50 % do 30.09. bežného roka**
5. ak ide o daňovníka prevádzkujúceho poľnohospodársku výrobu - je splatná **v troch splátkach**:
	1. **20% do 15 dní** odo dňa nadobudnutia právoplatnosti platobného výmeru,
	2. **30% do 30.09. bežného roka**
	3. **50% do 30.11. bežného roka**
6. daň možno zaplatiť naraz aj vtedy, ak je vyššia, ako je uvedené v predchádzajúcich odsekoch.

**Ostatné miestne dane**

**§ 11**

**Daň za psa**

1. Spôsoby preukazovania vzniku a zániku daňovej povinnosti:

Písomné oznámenie na výpočet dane za psa sa doručuje dvojmo na obecný úrad a musí obsahovať:

* 1. označenie vlastníka (resp. držiteľa) psa menom, priezviskom, dátumom narodenia, rodným číslom a adresou trvalého pobytu,
	2. označenie psa evidenčným číslom, vek psa, stanovište psa uvedením adresy jeho umiestnenia, bezpečnosť príp. nebezpečnosť psa.
1. *Podrobnosti oznamovacej povinnosti pri vzniku daňovej povinnosti(príloha č.1):*
	1. písomným oznámením na výpočet dane za psa o dátume nadobudnutia psa spolu s vyššie uvedenými údajmi,
	2. prevzatím známky s evidenčným číslom a uhradením poplatku za známku v sume 1,50 eur,
	3. *Podrobnosti oznamovacej povinnosti pri zániku daňovej povinnosti(príloha č.2):*
		1. písomným oznámením (ktoré tvorí prílohu k oznámeniu na výpočet dane za psa) o dátume úhynu alebo strate psa alebo presnej adresy nového vlastníka resp. držiteľa,
		2. vrátením známky s evidenčným číslom

**Predmet dane**

Predmetom dane za psa je pes starší ako 6 mesiacov chovaný fyzickou osobou alebo právnickou osobou.

**Predmetom dane za psa nie je :**

a/ pes chovaný na vedecké a výskumné účely

b/ pes umiestnený v útulku zvierat

c/ pes so špeciálnym výcvikom, ktorého vlastní alebo používa občan s ťažkým zdravotným postihnutím

1. Správca dane určuje sadzbu dane 12,- eur za jedného psa a kalendárny rok. Správca dane ustanovuje zníženie sadzby dane o 50 % za každého psa chovaného v rodinnom dome a priľahlom pozemku.
2. **Spôsoby platenia** dane:
3. bankovým prevodom,
4. poštovým poukazom na účet obce,
5. v hotovosti do pokladne Obecného úradu v Ochodnici.
6. **Vznik a zánik daňovej povinnosti**

Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa pes stal predmetom dane a zaniká prvým dňom mesiaca nasledujúceho po mesiaci, v ktorom daňovník už nie je vlastníkom alebo držiteľom psa.

Správca dane vráti pomernú časť dane za psa za zostávajúce mesiace zdaňovacieho obdobia, za ktoré bola daň uhradená. Ak daňová povinnosť vznikne počas zdaňovacieho obdobia, daňovník uhradí len pomernú časť dane za psa určenú správcom dane.

1. Obec Ochodnica stanovuje poštovné za vystavenie upomienky – výzvy podľa platného cenníka Slovenskej pošty.

**§ 12**

**Daň za užívanie verejného priestranstva**

1. Verejným priestranstvom na účely tohto VZN sú verejnosti prístupné pozemky vo vlastníctve obce Ochodnica, ktorými sa rozumejú nasledovné miesta:
	1. hlavné (štátne) a všetky vedľajšie (miestne) cestné komunikácie v celej svojej dĺžke a v šírke od krajnice po krajnicu,
	2. všetky parcely vedené na LV v kat. území. obce Ochodnica
	3. verejné priestranstvo pred kultúrnym domom
	4. verejné priestranstvo pri obecnom úrade
	5. verejné priestranstvo pred pohostinstvom u Mrenky
	6. Okolie minerálneho prameňa „Vajcovka“
	7. Priestory pri moste u Letka
	8. Priestory pri športovom ihrisku
	9. Priestory pri chate Štart
2. Základom dane za užívanie verejného priestranstva je výmera užívaného verejného priestranstva v m2.
3. Sadzba dane za užívanie verejného priestranstva za každý aj začatý m2 verejného priestranstva a za každý aj začatý deň, je:
	1. za *krátkodobé užívanie* - je užívanie verejného priestranstva menej ako 10 dní:
	2. okrem podnikateľskej činnosti: **0,332€**
	3. podnikateľská činnosť: **1,-€**
	4. predaj počas hodových slávností: **1,660€**
	5. za *dlhodobé užívanie* – je užívanie verejného priestranstva viac ako 10 dní:
		1. okrem podnikateľskej činnosti: **0,166€**
		2. pre podnikateľskú činnosť: **0,166€**
4. Daňovník je povinný oznámiť svoj zámer osobitného užívania verejného priestranstva správcovi dane.

Lehota oznamovacej povinnosti je:

1. *pri krátkodobom užívaní* – v deň užívania
2. *pri dlhodobom užívaní* - 3 dni pred vznikom a 3 dni po zániku užívania.
3. Spôsoby preukazovania vzniku a zániku daňovej povinnosti:

Oznámenie na výpočet dane za verejného priestranstva musí obsahovať:

* + 1. označenie daňovníka menom, priezviskom, dátumom narodenia, rodným číslom a adresou trvalého pobytu, alebo názvom alebo obchodným menom, sídlom alebo miestom podnikania, identifikačnými číslami (IČO, DIČ, IČ DPH),
		2. označenie zámeru – osobitného užívania verejného priestranstva,
		3. označenie verejného priestranstva parcelným číslom alebo súpisným číslom alebo iným názvom, výmera užívaného verejného priestranstva, deň vzniku a deň zániku daňovej povinnosti.

Podrobnosti oznamovacej povinnosti pri vzniku a zániku daňovej povinnosti:

* 1. ústnym oznámením pri krátkodobom užívaní verejného priestranstva spolu s vyššie uvedenými údajmi,
	2. písomným oznámením pri dlhodobom užívaní verejného priestranstva spolu s vyššie uvedenými údajmi.
1. Daň obec **vyrubí rozhodnutím.**
2. Vyrubená daň je **splatná** **do 15 dní** odo dňa nadobudnutia právoplatnosti rozhodnutia.
3. **Spôsoby platenia** dane:
	1. podľa ods.3 písm. a): jednorázovo v hotovosti do pokladne obecného úradu, pri ohlasovaní vzniku daňovej povinnosti na Obecnom úrade v Ochodnici,
	2. podľa ods.3 písm. b):
4. bankovým prevodom,
5. poštovým poukazom na účet obce,
6. v hotovosti do pokladne Obecného úradu v Ochodnici
7. **Splátky** dane a **lehoty** splátok:

- týždennými alebo mesačnými splátkami, pričom termíny splátok určí poverený zamestnanec správcu miestnej dane na Obecnom úrade v Ochodnici pri ohlásení vzniku daňovej povinnosti daňovníkom.

1. **Oslobodenie** od dane:
	1. pri akcii, ktorej celý výťažok je určený na verejno – prospešné a charitatívne účely,
	2. za užívanie verejného priestranstva v osobitných prípadoch na základe písomne podanej žiadosti a povolenia Obce Ochodnica, a to pri odstraňovaní porúch zariadení a inžinierskych sietí,
	3. občanom obce pri predaji poľnohospodárskych produktov v malom rozsahu dopestovaných vo vlastnej záhrade, bez podnikateľskej registrácie.

**§ 13**

**Daň za ubytovanie**

1. Sadzba dane na osobu a prenocovanie je:

**0,332€**

1. Platiteľom dane je prevádzkovateľ zariadenia, ktorý odplatné prechodné ubytovanie poskytuje.

O vybratej dani vedie prevádzkovateľ evidenciu v "knihe ubytovaných". Daň za ubytovanie prevádzkovateľ vyberá pri nástupe daňovníka do zariadenia, v hotovosti a v eurách.

Knihu ubytovaných je prevádzkovateľ povinný predložiť ku kontrole a overeniu správnosti vedených údajov vždy na výzvu správcu dane.

1. Správca dane **vyberie** odprevádzkovateľa daň za ubytovanie **štvrťročne** na základe písomného oznámenia, ktoré obsahuje počet ubytovaných osôb a počet prenocovaní.

Lehota na **zaslanie oznámenia je 15 dní po uplynutí štvrťroka**.

1. Prevádzkovateľ je povinný zaplatenú daň daňovníkov **odviesť** správcovi dane **štvrťročne,** a to **do 15 dní** nasledovnými spôsobmi:
	* 1. bankovým prevodom,
		2. poštovým poukazom na účet obce,
		3. v hotovosti do pokladne Obecného úradu v Ochodnici

(5) Správca dane vydá prevádzkovateľovi potvrdenie o zaplatení dane, ktoré obsahuje tieto

 náležitosti: názov správu dane t.j. Obec Ochodnica, prijatú sumu, dátum,  presný názov

 a sídlo prevádzkovateľa, počet prenocovaných osôb x sadzba na 1 osobu

**§ 14**

**Daň za predajné automaty**

1. Sadzba dane za jeden predajný automat a kalendárny rok je:

**34,-€**

1. Daňovník je povinný písomne oznámiť vznik daňovej povinnosti správcovi dane do 30 dní odo dňa vzniku daňovej povinnosti.
2. Ak daňová povinnosť zanikne v priebehu zdaňovacieho obdobia a daňovník oznámi túto skutočnosť správcovi dane do 30 dní odo dňa zániku daňovej povinnosti, správca dane vráti pomernú časť dane za zostávajúce dni zdaňovacieho obdobia, za ktoré bola daň zaplatená. Nárok na vrátenie pomernej časti dane zaniká, ak daňovník v uvedenej lehote zánik daňovej povinnosti neoznámi.
3. Oznamovaciu povinnosť si daňovník musí splniť písomným oznámením, ktoré doručí osobne alebo doporučeným listom na Obecný úrad v Ochodnici.
4. *Podrobnosti oznamovacej povinnosti pri vzniku daňovej povinnosti:*
5. identifikačné údaje daňovníka
6. identifikáciu predajného automatu,
7. miesto prevádzkovania,
8. dátum začatia prevádzkovania.
	1. *Podrobnosti oznamovacej povinnosti pri zániku daňovej povinnosti:*
9. identifikačné údaje daňovníka,
10. identifikáciu predajného automatu,
11. miesto doterajšieho prevádzkovania,
12. dátum ukončenia prevádzkovania.
13. Prevádzkovateľ je povinný označiť každý predajný automat štítkom s uvedením týchto údajov:
14. názov firmy resp. meno podnikateľa,
15. adresa,
16. dátum umiestnenia a začatia prevádzkovania.
17. Obec daň **vyrubí rozhodnutím.**
18. Vyrubená daň je **splatná** **do 15 dní** odo dňa nadobudnutia právoplatnosti rozhodnutia .
19. V ďalších zdaňovacích obdobiach je daň na zdaňovacie obdobie **splatná** bez vyrubenia **do 31. januára** príslušného zdaňovacieho obdobia.
20. **Spôsoby platenia** dane:
	1. bankovým prevodom
	2. poštovým poukazom na účet obce
	3. v hotovosti do pokladne Obecného úradu v Ochodnici

**§ 15**

**Daň za nevýherné hracie prístroje**

1. Sadzba dane za jeden nevýherný hrací prístroj a kalendárny rok je:

**Nevýherné 50 €**

1. Daňová povinnosť vzniká dňom začatia prevádzkovania nevýherných hracích prístrojov a zaniká dňom skončenia ich prevádzkovania.

Daňovník je povinný písomne oznámiť vznik daňovej povinnosti správcovi dane do 30 dní odo dňa vzniku daňovej povinnosti.

1. Ak daňová povinnosť zanikne v priebehu zdaňovacieho obdobia a daňovník oznámi túto skutočnosť správcovi dane do 30 dní odo dňa zániku daňovej povinnosti, správca dane vráti pomernú časť dane za zostávajúce dni zdaňovacieho obdobia, za ktoré bola daň zaplatená. Nárok na vrátenie pomernej časti dane zaniká, ak daňovník v uvedenej lehote zánik daňovej povinnosti neoznámi.
2. Oznamovaciu povinnosť si daňovník musí splniť písomným oznámením, ktoré doručí osobne alebo doporučeným listom na Obecný úrad v Ochodnici.
	* 1. *Podrobnosti oznamovacej povinnosti pri vzniku daňovej povinnosti:*
			1. identifikačné údaje daňovníka
			2. identifikáciu nevýherného hracieho prístroja,
			3. miesto prevádzkovania,
			4. dátum začatia prevádzkovania.
		2. *Podrobnosti oznamovacej povinnosti pri zániku daňovej povinnosti:*
			1. identifikačné údaje daňovníka,
			2. identifikáciu nevýherného hracieho prístroja,
			3. miesto doterajšieho prevádzkovania,
			4. dátum ukončenia prevádzkovania.
3. Prevádzkovateľ je povinný označiť každý nevýherný hrací prístroj štítkom s uvedením týchto údajov:

- názov firmy resp. meno podnikateľa,

- adresa,

- dátum umiestnenia a začatia prevádzkovania

1. Ak daňová povinnosť zanikne v priebehu zdaňovacieho obdobia a daňovník to oznámi správcovi dane najneskôr do 30 dní odo dňa zániku daňovej povinnosti, správca dane vráti pomernú časť dane za zostávajúce dni
2. Obec daň **vyrubí rozhodnutím.**
3. Vyrubená daň je **splatná do 15 dní** odo dňa nadobudnutia právoplatnosti rozhodnutia.
4. V ďalších zdaňovacích obdobiach je daň na zdaňovacie obdobie splatná bez vyrubenia **do 31. januára** príslušného zdaňovacieho obdobia.
5. **Spôsoby platenia** dane:
	1. bankovým prevodom,
	2. poštovým poukazom na účet obce,
	3. v hotovosti do pokladne Obecného úradu v Ochodnici

***III. časť***

***Miestny poplatok***

**§ 16**

**Miestny poplatok za komunálne odpady a drobné stavebné odpady**

1. Miestny poplatok za komunálne odpady a drobné stavebné odpady (ďalej len „poplatok“) sa platí za komunálne odpady okrem elektroodpadov a drobné stavebné odpady, ktoré vznikajú na území obce Ochodnica.
2. Ak ďalej nie je ustanovené inak, poplatok platí poplatník, ktorým je:
	1. fyzická osoba, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha (ďalej len "nehnuteľnosť"),
	2. právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,
	3. podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.
3. Poplatková povinnosť vzniká dňom, ktorým nastane skutočnosť uvedená v odseku 2.
4. Poplatková povinnosť zaniká dňom, ktorým zanikne skutočnosť zakladajúca vznik poplatkovej povinnosti.
5. Sadzba poplatku je stanovená 0,0630 EUR za osobu a kalendárny deň (22,995 = 23,00 EUR/rok) pre poplatníkov uvedených v § 77 ods. 2 písm. a) zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej „zákona č. 582/2004 Z.Z.“)
6. Sadzba poplatku pri množstvovom zbere je stanovená 0,01818 Eur za jeden liter pre zberné nádoby 110 l, 120 l, 240 l pre poplatníkov uvedených v § 77 ods. 2 písm. b) a c) zákona č. 582/2004 Z.z.
7. Obec určuje, že domácnosti majú nárok na jednu zbernú nádobu (popolnicu) s poplatkom v sume 10 Eur, ak v domácnosti resp. na jednom súpisnom čísle je prihlásených 1 až 4 osôb na trvalý pobyt. Ak je v domácnosti prihlásených na trvalý pobyt viac ako 4 osoby, majú nárok na ďalšiu zbernú nádobu, ktorú si musia uhradiť poplatkom v sume 10 Eur.

Každá zberná nádoba (popolnica) musí byť označená obcou. Pri poškodení zbernej nádoby pred uplynutím lehoty 7 rokov, prípadne ak občan požiada o ďalšiu zbernú nádobu, uhradí poplatok za zbernú nádobu v plnej výške nákupnej ceny.

1. Obec Ochodnica stanovuje poštovné za vystavenie upomienky-výzvy podľa platného cenníka Slovenskej pošty.
2. Obec určuje poplatok na určené obdobie, ktorým je kalendárny rok:
3. *pre poplatníka uvedeného v odseku 2 písm .a)(fyzické osoby):* ako súčin sadzby poplatku podľa odseku 5 a počtu kalendárnych dní v určenom období, počas ktorých má alebo bude mať poplatník v obci trvalý pobyt alebo prechodný pobyt alebo počas ktorých nehnuteľnosť užíva alebo je oprávnený užívať,
4. *pre poplatníka podľa odseku 2 písm .b) (ZŠ a štátne orgány)a* *pre poplatníka podľa odseku 2 písm .c)(podnikatelia*), u ktorého je v súlade s § 39 ods.12 Zák.č.223/2001 Z. z. o odpadoch v znení neskorších predpisov zavedený množstvový zber: ako súčin množstva ním vyprodukovaných komunálnych odpadov a drobných stavebných odpadov a sadzby podľa odseku 6 určenej na 1l takých odpadov.
5. Poplatník je povinný do jedného mesiaca odo dňa vzniku povinnosti platiť poplatok, odo dňa, keď nastala skutočnosť, ktorá má vplyv na zánik poplatkovej povinnosti, ako aj od skončenia obdobia určeného obcou, za ktoré platil poplatok, v prípade ak došlo k zmene už ohlásených údajov, ohlásiť obci:
6. svoje meno, priezvisko, dátum narodenia, adresu trvalého pobytu, adresu prechodného pobytu (ďalej len "identifikačné údaje"),;

 ak je poplatníkom osoba podľa odseku 2 písm. b) a písm. c): názov alebo obchodné meno, sídlo alebo miesto podnikania, identifikačné čísla (IČO, DIČ, IČ DPH)

1. identifikačné údaje iných osôb, ak za ne plní povinnosti poplatníka podľa § 77 ods. 7 zákona o miestnych daniach,
2. údaje rozhodujúce na určenie poplatku podľa § 79 zákona o miestnych daniach:
	* + 1. veľkosť smetnej nádoby,
			2. množstvo smetných nádob,
			3. frekvenciu vývozu.

Ak súčasne požaduje zníženie alebo odpustenie poplatku podľa §82 zákona o miestnych daniach, aj predložiť doklady, ktoré odôvodňujú zníženie alebo odpustenie poplatku:

* + že v určenom období sa dlhodobo zdržiaval alebo zdržiava v zahraničí,
1. Obec **vráti poplatok alebo jeho pomernú časť** poplatníkovi na základe písomnej žiadosti, ak mu zanikla povinnosť platiť poplatok v priebehu zdaňovacieho obdobia a preukáže splnenie podmienok na vrátenie poplatku alebo jeho pomernej časti.

Podmienky pre vrátenie poplatku alebo jeho pomernej časti sú:

a) poplatník nesmie byť dlžníkom obce

 b) musí zaniknúť dôvod spoplatnenia (napr.: zrušenie trvalého resp. prechodného

pobytu, zánik práva užívania nehnuteľností na území obce a pod.)

1. Obec **zníži poplatok** na osobu o 30% za obdobie, za ktoré poplatník s trvalým pobytom v Ochodnici alebo zástupca poplatníka preukáže správcovi dane, že sa viac ako 90 dní v zdaňovacom období nezdržiava alebo sa nezdržiaval na území Obce Ochodnica. Obec poplatok zníži za obdobie, za ktoré poplatník obci preukáže splnenie podmienok na zníženie poplatku a predloží podklad:

 a) pracujúci v zahraničí – doklad od zamestnávateľa o zamestnaní v zahraničí, vzťahujúci sa na aktuálne zdaňovacie obdobie,

 b) študent v zahraničí – doklad o ubytovaní vzťahujúci sa na aktuálne zdaňovacie obdobie,

 c) študent v SR mimo trvalého bydliska – doklad o ubytovaní na internáte, vzťahujúci sa na aktuálne zdaňovacie obdobie

 d) pracujúci v SR mimo trvalého bydliska – potvrdenie od zamestnávateľa, že poplatník pracuje mimo trvalého bydliska a o ubytovaní mimo trvalého bydliska, vzťahujúci sa na aktuálne zdaňovacie obdobie

 e) osoba žijúca na prechodnom bydlisku mimo katastrálneho územia obce Ochodnica – doklad o prechodnom pobyte a/alebo doklad o zaplatení v mieste prechodného pobytu/bydliska s presným označením obdobia, kedy sa poplatník zdržiava v mieste prechodného bydliska, vzťahujúci sa na aktuálne zdaňovacie obdobie

 f) fyzická osoba, ktorá je držiteľom preukazu fyzickej osoby s ťažkým zdravotným postihnutím so sprievodcom alebo prevažne alebo úplne bezvládna fyzická osoba žijúca sama.

1. Obec na základe písomnej žiadosti **môže poplatok odpustiť** ak poplatník alebo zástupca poplatníka preukáže:

 a) potvrdenie nápravno-výchovného zariadenia o výkone väzby alebo trestu,

 b) potvrdenie zariadenia poskytujúceho služby zdravotnej starostlivosti pobytovou formou,

 c) potvrdenie zariadenia poskytujúceho sociálne služby pobytovou formou.

 d) osoba vydatá/ženatý v zahraničí s celoročným pobytom v zahraničí, osoba žijúca

 v zahraničí – aktuálny doklad o pobyte (potvrdenie úradu miestnej samosprávy o

 pobyte, prípadne bydlisku v zahraničí, kópia aktuálneho preukazu totožnosti danej

 krajiny, aktuálneho vodičského oprávnenia alebo aktuálneho dokladu poistenca

 vydaného v danom štáte s obmedzenou platnosťou alebo aktuálnu kópiu sobášneho

 listu vydaného v zahraničí)

1. V prípade, že doklad na zníženie alebo odpustenie poplatku nie je v slovenskom alebo českom jazyku, je potrebné k dokladom predložiť aj preklad, pričom sa nevyžaduje úradný preklad. Doklad nie je možné nahradiť čestným vyhlásením poplatníka.
2. Ak si v zdaňovacom období poplatník neuplatní nárok na odpustenie poplatku do 31.12. príslušného kalendárneho roka podaním žiadosti a v tejto lehote nepredloží príslušné doklady na zníženie alebo odpustenie poplatku, nárok za toto obdobie zaniká.
3. Obec môže na základe žiadosti poplatníka na zmiernenie alebo odstránenie tvrdosti zákona vyrubený poplatok znížiť alebo odpustiť rozhodnutím.
4. Poplatník **na vrátenie preplatku** alebo pomernej časti poplatku podá písomnú žiadosť a to najneskôr **do 60 dní** od skončenia určeného obdobia. K žiadosti je potrebné priložiť doklady o tom, že poplatok bol uhradený a to:

fotokópie ústrižkov poštových peňažných poukazov,

fotokópie inkasných lístkov,

doklad o bankovom prevode.

Ak poplatník zapojený do systému množstvového zberu uhradil obci vyšší poplatok, ako bol povinný uhradiť, obec vráti vzniknutý rozdiel do 60 dní od skončenia polroku, za ktorý bol poplatok uhradený.

Obec preplatok vráti na základe písomnej žiadosti poplatníka a to dohodnutým spôsobom medzi poplatníkom a povereným zamestnancom správcu miestneho poplatku.

1. **Vyrubenie** poplatku:
	* rozhodnutím
2. **Splatnosť** poplatku je do 15 dní odo dňa nadobudnutia právoplatnosti.
3. **Spôsob platenia** poplatku:
	* + - 1. formou SIPO,
				2. poštovým peňažným poukazom na účet
				3. bankovým prevodom,
				4. v hotovosti do pokladne Obecného úradu v Ochodnici.

***IV. časť***

***Spoločné a  záverečné ustanovenia***

**§ 17**

**Spoločné ustanovenia**

1. Správu miestnych daní a miestneho poplatku vykonáva obec Ochodnica prostredníctvom starostu obce a poverených zamestnancov obce Ochodnica.
2. Postavenie povereného zamestnanca obce - správcu miestnych daní a miestneho poplatku nemá hlavný kontrolór obce Ochodnica.

**§ 18**

**Záverečné ustanovenia**

1. Pokiaľ v tomto VZN nie je podrobnejšia úprava, odkazuje sa na zákon o miestnych daniach a zák. NRSR č. 563/2009 Z. z.. o správe daní (Daňový poriadok) a o zmene a doplnení niektorých zákonov v znení neskorších predpisov.
2. Na tomto VZN obce Ochodnica sa uznieslo Obecné zastupiteľstvo v Ochodnici väčšinou prítomných poslancov a to dňa: uznesením č. 2/2022
3. Dňom účinnosti tohto VZN sa ruší Všeobecne záväzné nariadenie Obce Ochodnica č.1/2013 zo dňa 15.12.2012 a Dodatok č. 1/2015, Dodatok č. 2/2019, Dodatok č. 3/2020
4. Zmeny a doplnky tohto VZN schvaľuje Obecné zastupiteľstvo v Ochodnici.
5. Toto VZN nadobúda účinnosť dňa 01.01.2023

 Radoslav Ďuroška

 starosta obce

Vyvesené na úradnej tabuli dňa: 29.11.2022

Zverejnené na internetovej stránke obce dňa: 29.11.2022

Dátum začatia lehoty na pripomienkové konanie: 30.11.2022

Dátum ukončenia lehoty na pripomienkového konania: 9.12.2022

Príloha č. 1

**Oznámenie o vzniku daňovej povinnosti k dani za psa**

( v zmysle zákona SNR č. 582/2004 Z.z. o miestnych daniach a miestneho poplatku za komunálne odpady a drobné stavebné odpady v znení noviel)

Meno majiteľa alebo držiteľa psa: ..............................................................................................

Adresa trvalého pobytu: .............................................................................................................

RČ: .........................................................

Miesto chovania alebo držania psa: ............................................................................................

Dátum vzniku daňovej povinnosti k dani za psa: .......................................

 ......................................

 podpis

Príloha č. 2

**Oznámenie o zániku daňovej povinnosti k dani za psa**

( v zmysle zákona SNR č. 582/2004 Z.z. o miestnych daniach a miestneho poplatku za komunálne odpady a drobné stavebné odpady v znení noviel)

Meno majiteľa alebo držiteľa psa: ..............................................................................................

Adresa trvalého pobytu: .............................................................................................................

RČ: .........................................................

Miesto chovania alebo držania psa: ............................................................................................

Dátum zániku daňovej povinnosti k dani za psa: .......................................

 ......................................

 podpis